 Ukuvakashela E-El Salvador Amazwe NabantuULIMI ISpanishi Isi-Albania Isi-Amharic Isi-Arabhu Isi-Armenia Isi-Estonia Isi-Ewe Isi-Iloko Isi-Indonesia Isi-Ukraine IsiBhunu IsiBulgaria IsiCebuano IsiChewa IsiCroatia IsiCzech IsiDanishi IsiDashi IsiFinishi IsiFulentshi IsiGeorgia IsiGreki IsiHebheru IsiHiligaynon IsiHungary IsiJalimane IsiJapane IsiKinyarwanda IsiKirghiz IsiKirundi IsiKorea IsiLatvia IsiLingala IsiLithuania IsiLozi IsiMacedonia IsiMalagasy IsiMalta IsiNgisi IsiNorway IsiNtaliyane IsiPedi IsiPolishi IsiPutukezi IsiRashiya IsiRomania IsiSerbia IsiSerbia SesiRoma IsiShayina SesiMandarin Esenziwe Lula IsiShayina SesiMandarin Sezinhlamvu Zakudala IsiSinhala IsiSlovak IsiSlovenia IsiSuthu SaseLesotho IsiSwahili IsiSwidi IsiTagalog IsiThai IsiTigrinya IsiTonga IsiTsonga IsiTswana IsiTurkey IsiTwi IsiVietnam IsiXhosa IsiZuluUkuvakashela e-El SalvadorEMINYAKENI ecishe ibe ngu-500 edlule, lapho abaseSpain befika endaweni manje okuthiwa i-El Salvador, isizwe esasivelele kule ndawo sasiyibiza ngokuthi yi-Cuscatlánokuyigama elisho ukuthi Izwe Lamagugu. Namuhla, abantu abaningi base-El Salvador bayinzalo exubile yabantu bomdabu bakule ndawo kanye nezifiki zaseYurophu.Abantu base-El Salvador baziwa ngenkuthalo nokuba nobungane. Kanti babuye babe abantu abazilungele nabanenhlonipho. Abantu babingelelana ngenhlonipho ngaphambi kokuba baxoxe noma lapho bengena endaweni yebhizinisi, besebenzisa amazwi athi, Buenos días usawubona wasekuseni noma Buenas tardes usawubona wantambama. Eqinisweni, abantu base-El Salvador abahlala emaphandleni nasemadolobheni amancane bakubheka njengokuba luhlaza ukungamnaki umuntu odlulayo nokungambingeleli.Ukulima ikhofi kuye kwawuthonya kakhulu umlando wase-El SalvadorOkunye kokudla abakuthanda kakhulu abantu bakuleli zwe yi-pupusainto eyisicaba eyenziwe ngempuphu noma ngelayisi i-tortilla efakwe ushizi nobhontshisi kanye nenyama yengulube noma olunye uhlobo lwesishebo. Ama-pupusa avame ukudliwa notamati soso kanye ne-curtidoinhlanganisela yeklabishi, izaqathi, u-anyanisi novinika onezinongo. Nakuba abanye abantu besebenzisa ummese nemfologo lapho bedla ama-pupusa, indlela yomdabu yokuwadla ukusebenzisa isandla.Ama-pupusa angolunye uhlobo lokudla oluthandwayo e-El SalvadorImpophoma i-Los Tercios, eSuchitotoINGABE BEWAZI? I-El Salvador iye yabizwa ngokuthi izwe lezintaba-mlilo. Kunezintaba-mlilo ezingaphezu kuka-20, ezinye zazo zisaqhuma nanamuhla. Impophoma okuthiwa i-Los Tercios yehla ematsheni aklelile anezinhlangothi eziyisithupha akheka ngenxa yentaba-mlilo.KunoFakazi BakaJehova abangaphezu kuka-38 000 e-El Salvador, futhi bahlelwe baba amabandla angaba ngu-700. Baqhuba izifundo zeBhayibheli nabantu abangaba ngu-43 000 abakhuluma iSpanishi, isiNgisi noLimi Lwezandla Lwase-El Salvador.Inani labantu: 6 267 000Inhloko-dolobha: I-San SalvadorUlimi olusemthethweni: ISpanishiIsimo sezulu: Lifudumele kakhulu ezindaweni ezigudle ulwandle nasezindaweni eziphansi maphakathi nezwe; lipholile ezindaweni eziphakemeIzwe: Ligcwele izintaba kanti maphakathi liyinkangalaPhendula ngokuthi iqiniso noma amanga.I-El Salvador iyizwe elincane kunawo wonke kwaseNkabeni yeMelika.I-El Salvador iyizwe elinabantu abaningi kakhulu emazweni aseNkabeni yeMelika.Ukudla okuningi kwase-El Salvador kuyababa.Ukulima ikhofi kwawuthonya kakhulu umlando wase-El Salvador.Izimpendulo: Impendulo-A, u-B no-D ziyiqiniso; u-C ungamanga. Abaningi abavakashela leli zwe bathola ukuthi ukudla kwakhona kunongwe kahle. 